## KÚPNA ZMLUVA č. MAGTS2100xxx

uzatvorená v súlade s ustanoveniami § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len ako „**Zmluva**“)

**medzi**

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, zastúpené Ing. Tatiana Kratochvílová, prvá námestníčka primátora poverená na základe rozhodnutia primátora hlavného mesta Slovenskej republiky Bratislavy č. 6/2021 o podpisovaní písomnosti a právnych dokumentov, IČO:00 603 481, DIČ: 2020372596, Bankové spojenie: Československá obchodná banka, a. s., IBAN: SK37 7500 0000 0000 2582 9613, BIC (SWIFT): ............., kontaktná osoba: ............., telefón:............, e-mail:...................

(ďalej len ako „**Kupujúci**”)

a

.........**,** so sídlom ........., zastúpené ......., IČO:......, DIČ: ....., Bankové spojenie: ....., číslo účtu: ....., IBAN: ....., SWIFT: ....., Zapísaný v Obchodnom registri vedenom Okresným súdom Bratislava I.., Oddiel: Sro, vložka č. ...., kontaktná osoba: ............., telefón:............, e-mail:...................

(ďalej len ako „**Predávajúci**”)

(Kupujúci a Predávajúci spolu ďalej len ako „**Zmluvné strany**“ alebo samostatne len ako „**Zmluvná strana**“)

**Preambula**

1. Táto zmluva sa uzatvára ako výsledok použitia postupu podľa zákona č. 343/2015 Z. z. o verejnom obstarávaní na predmet zákazky „Samozavlažovacie nádoby – Hodžovo námestie“, ktorá bola zverejnená v Úradnom vestníku Európskej únie zn. 202x/S xxx-xxxxxx a vo Vestníku verejného obstarávania č. xx/202x zo dňa 14.09.2021 pod zn. xxxx-MSS.
2. Predávajúci prehlasuje, že v prípade že sa neho vzťahuje povinnosť zápisu do registra partnerov verejného sektora, je a počas celého trvania Zmluvy ostane zapísaný v registri partnerov verejného sektora v súlade s § 11 zákona o verejnom obstarávaní. Predávajúci zodpovedá a zaväzuje sa zabezpečiť, aby každý jeho subdodávateľ, ktorý sa podieľa na plnení Zmluvy bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

**Článok I**

**Predmet Zmluvy**

1. Predmetom tejto Zmluvy je úprava vybraných práv a povinností Zmluvných strán v súvislosti s predajom a kúpou tovaru: samozavlažovací kvetináč (ďalej len ako „**Tovar**“), najmä záväzok Predávajúceho dodať Tovar Kupujúcemu, previesť na Kupujúceho vlastnícke právo k Tovaru a záväzok Kupujúceho Tovar prevziať a zaplatiť Predávajúcemu kúpnu cenu za Tovar. Tovar podľa predchádzajúcej vety je bližšie špecifikovaný v **Prílohe č. 1** tejto Zmluvy.

**Článok II**

**Kúpna cena a platobné podmienky**

1. Kúpna cena za Tovar (ďalej len ako „**Kúpna cena**“) je stanovená dohodou Zmluvných strán,  v súlade so zákonom č. 18/1996 Z. z. o cenách v znení neskorších predpisov, podľa cenovej kalkulácie, ktorá tvorí **Prílohu č. 2** tejto Zmluvy, a to ako cena konečná, v celkovej výške:

**............ EUR bez DPH** (slovom: .............EUR bez DPH)

**.............. EUR s DPH** (slovom: .................... EUR s DPH).

1. Kupujúci neposkytuje preddavky ani zálohovú platbu za Tovar podľa tejto Zmluvy.
2. V  Kúpnej cene sú zahrnuté všetky nevyhnutné a účelne vynaložené náklady Predávajúceho, ktoré vzniknú alebo vznikli v súvislosti s plnením tejto Zmluvy vrátane obalov, balenia, dopravy, vykládky tovaru a ostatných nákladov Predávajúceho a vrátane primeraného zisku.
3. Právo na zaplatenie Kúpnej ceny Predávajúcemu vzniká a Predávajúci je oprávnený vystaviť faktúru na Kúpnu cenu po riadnom dodaní Tovaru Kupujúcemu podľa tejto Zmluvy, po prevzatí Tovaru Kupujúcim a po podpísaní dodacieho listu Kupujúcim.
4. Predávajúci je povinný vystaviť faktúru s uvedením jednotkových cien Tovaru v súlade so zákonom č. 222/2004 Z. z. o dani z pridanej hodnoty v znení neskorších predpisov a zákonom č. 431/2002 Z. z. o účtovníctve v znení neskorších predpisov a doručiť ju Kupujúcemu na adresu jeho sídla uvedenú v záhlaví tejto Zmluvy. Prílohou príslušnej faktúry bude aj kópia dodacieho listu podpísaného Kupujúcim podľa tejto Zmluvy.
5. Splatnosť faktúry je 30 dní odo dňa jej preukázateľného doručenia Kupujúcemu.
6. V prípade, ak doručená faktúra nebude obsahovať náležitosti stanovené touto Zmluvou alebo zákonom, resp. bude obsahovať iné nezrovnalosti, je Kupujúci oprávnený v lehote splatnosti vrátiť ju s pripomienkami Predávajúcemu na prepracovanie. Nová lehota splatnosti faktúry začne plnynúť odo dňa doručenia novej/opravenej faktúry Kupujúcemu.
7. Kupujúci je povinný fakturovanú Kúpnu cenu zaplatiť, a to bezhotovostným prevodom na bankový účet Predávajúceho uvedený v záhlaví tejto Zmluvy. Povinnosť Kupujúceho zaplatiť Kúpnu cenu je splnená odpísaním Kúpnej ceny z jeho účtu.

**Článok III**

**Dodacie podmienky**

1. Predávajúci dodá Tovar Kupujúcemu vo vlastnom mene, na vlastnú zodpovednosť a v súlade s touto Zmluvou. Predávajúci sa zaväzuje, že dodaný Tovar bude nový, nepoužitý, neopotrebovaný a bez právnych a faktických vád a dodržiavať pri plnení tejto Zmluvy všeobecne záväzné právne predpisy platné na území Slovenskej republiky vzťahujúce sa alebo súvisiace s Tovarom, ktorý je predmetom tejto Zmluvy.
2. Predávajúci sa zaväzuje dodať Tovar v súlade s technickou špecifikáciou podľa Prílohy č. 1 tejto Zmluvy. Porušením tejto povinnosti vzniká Kupujúcemu nárok na uplatnenie zmluvnej pokuty podľa článku VIII tejto Zmluvy, a zároveň sa takéto konanie považuje za podstatné porušenie zmluvných podmienok a zakladá právo Kupujúceho odstúpiť od Zmluvy.
3. Zmluvné strany sa dohodli, že Predávajúci dodá Kupujúcemu Tovar v lehote **do 4 mesiacov** odo dňa účinnosti tejto Zmluvy.
4. Uvedený termín dodania je možné zmeniť len po vzájomnej písomnej dohode oboch Zmluvných strán.
5. Zmluvné strany sa zaväzujú navzájom sa včas informovať o všetkých skutočnostiach, ktoré majú vplyv na plnenie si svojich záväzkov z tejto Zmluvy.
6. Kupujúci sa zaväzuje poskytnúť Predávajúcemu súčinnosť potrebnú pre riadne dodanie Tovaru, ktorý je predmetom tejto Zmluvy.
7. Predávajúci je povinný informovať Kupujúceho bez zbytočného odkladu o skutočnosti, že bude v omeškaní s dodaním Tovaru.
8. Miestom dodania Tovaru je Bazová 8, 821 08 Bratislava, ak nebolo Zmluvnými stranami vopred dohodnuté inak. Predávajúci je povinný oznámiť Kupujúcemu termín dodania (konkrétny deň a hodinu) minimálne 2 (slovom: dva) pracovné dni vopred.
9. Tovar sa považuje za dodaný okamihom jeho prevzatia Kupujúcim a podpísania dodacieho listu oboma Zmluvnými stranami. Dodací list sa vyhotovuje a podpisuje v dvoch origináloch. Týmto okamihom nadobúda Kupujúci vlastnícke právo k Tovaru a zároveň na neho prechádza nebezpečenstvo škody na Tovare. Kópia dodacieho listu bude prílohou príslušnej faktúry podľa tejto Zmluvy.
10. Predávajúci je povinný dodať Kupujúcemu spolu s Tovarom všetky doklady, ktoré sa k Tovaru vzťahujú (napr. záručné listy, technickú dokumentáciu a pod.), resp. iné doklady, ktoré sú nevyhnutné na riadne užívanie Tovaru.
11. Kupujúci je oprávnený odoprieť prevzatie Tovaru v prípade, ak Tovar svojimi vlastnosťami, kvalitou, množstvom nespĺňa špecifikáciu podľa Prílohy č. 1 tejto Zmluvy a/alebo má vady.
12. Kupujúci si vyhradzuje právo vrátiť nepoškodený Tovar do 14 dní od prevzatia Tovaru ak zistí, že dodaný Tovar nespĺňa ktorúkoľvek z požadovaných špecifikácií vyžadovaných Kupujúcim podľa Prílohy č. 1 tejto Zmluvy.
13. Ak Predávajúci nedodá Kupujúcemu Tovar v dohodnutej lehote podľa odseku 2 tohto článku Zmluvy, takéto konanie sa považuje za podstatné porušenie zmluvných podmienok a zakladá právo Kupujúceho odstúpiť od Zmluvy.

**Článok IV**

**Záručné podmienky a zodpovednosť za vady**

1. Zmluvné strany sa dohodli, že záručná doba na Tovar je 48 mesiacov.
2. Predávajúci zodpovedá Kupujúcemu za to, že Tovar si počas dojednanej záručnej doby zachová obvyklé vlastnosti a bude spôsobilý na použitie na obvyklé účely. Záruka sa vzťahuje na akúkoľvek vadu v spracovaní alebo v materiáli alebo na nesúlad so špecifikáciou v Prílohe č. 1 tejto Zmluvy.
3. Predávajúci zodpovedá za vadu, ktorú má Tovar v okamihu jeho dodania Kupujúcemu, aj keď sa vada stane zjavnou až po prevzatí Tovaru Kupujúcim.
4. Predávajúci nezodpovedá za vady spôsobené neodbornou manipuláciou s Tovarom zo strany Kupujúceho.
5. Záručná doba začína plynúť odo dňa podpísania dodacieho listu oboma Zmluvnými stranami.
6. Kupujúci je povinný vadu Tovaru oznámiť Predávajúcemu bez zbytočného odkladu po jej zistení, elektronicky, prostredníctvom emailu na kontaktné osoby uvedené v záhlaví tejto Zmluvy.
7. Predávajúci je povinný začať s odstraňovaním každej vady, na ktorú sa záruka alebo zodpovednosť Predávajúceho vzťahuje bez zbytočného odkladu, najneskôr do 7 (slovom: sedem) dní po jej oznámení Kupujúcim a odstrániť vadu v nasledovných lehotách:
8. ak odstrániteľnú vadu nie je na základe písomného vyjadrenia Predávajúceho možné odstrániť v mieste uvedenom Kupujúcim, Kupujúci pošle na adresu Predávajúceho uvedenú v záhlaví tejto Zmluvy Tovar alebo jeho časť, ktorú považuje za vadnú spolu s popisom vady, pokiaľ sa Zmluvné strany nedohodnú inak; Predávajúci v takomto prípade znáša náklady na prepravu;
9. Predávajúci sa zaväzuje najneskôr do 30 dní odo dňa prevzatia reklamovaného Tovaru alebo jeho časti poslať Kupujúcemu opravený Tovar, alebo jeho časť;
10. v prípade neodstrániteľnej vady je Predávajúci povinný dodať Kupujúcemu do 30 dní odo dňa oznámenia vady Kupujúcim nový Tovar alebo jeho časť rovnakej špecifikácie.
11. Po nahradení Tovaru alebo jeho časti, je Tovar alebo jeho časť v záruke počas pôvodnej platnej záručnej doby.
12. Ak Predávajúci ubezpečil Kupujúceho, že Tovar má určité vlastnosti alebo že nemá žiadne vady, a toto ubezpečenie sa ukáže ako nepravdivé, Kupujúci má právo odstúpiť od Zmluvy, aj keď vec je inak upotrebiteľná. Ak Kupujúci neodstúpi od Zmluvy, má právo na zľavu z dojednanej Kúpnej ceny zodpovedajúcej povahe a rozsahu vady a na náhradu vzniknutej škody. Práva z vadného plnenia si Kupujúci uplatňuje v písomnej forme.

**Článok V**

**Subdodávatelia a iné osoby**

1. Kupujúci požaduje, aby Predávajúci v Zmluve uviedol údaje o všetkých známych subdodávateľoch a údaje o osobe oprávnenej konať za subdodávateľa v rozsahu uvedenom v **Prílohe č.3** tejto Zmluvy. Zoznam subdodávateľov bude tvoriť Prílohu č. 3 tejto Zmluvy len v prípade, ak uchádzač uvedie, že na realizácii predmetu zákazky sa budú podieľať subdodávatelia. V prípade, že uchádzač bude realizovať predmet zákazky vlastnými kapacitami uvedená príloha „Zoznam subdodávateľov“ sa vypúšťa.
2. V prípade, ak počas trvania Zmluvy dôjde k ukončeniu spolupráce medzi Predávajúcim a jeho subdodávateľom, je Predávajúci povinný o tejto skutočnosti informovať Kupujúceho. Subdodávateľ môže byť nahradený len s predchádzajúcim písomným súhlasom Kupujúceho. Pred zmenou subdodávateľa predloží Predávajúci Kupujúcemu písomnú žiadosť o súhlas, ktorej prílohou budú údaje podľa ods. 1 tohto článku Zmluvy a doklady preukazujúce spôsobilosť nového subdodávateľa, ak sa uplatňuje.
3. Predávajúci zodpovedá za plnenie povinností podľa tejto Zmluvy subdodávateľom tak, ako keby plnenie povinností podľa tejto Zmluvy realizoval sám Predávajúci.
4. Plnenie povinností podľa tejto Zmluvy prostredníctvom iných osôb ako osôb určených podľa tohto článku sa považuje za podstatné porušenie tejto Zmluvy zo strany Predávajúceho a zakladá právo Kupujúceho na okamžité odstúpenie od Zmluvy bez poskytnutia dodatočnej lehoty na nápravu.

**Článok VI**

**Nelegálne zamestnávanie**

1. Predávajúci vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
2. Predávajúci vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy.
3. Predávajúci sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

**Článok VII**

**Licencie**

1. V prípade, ak sa Tovar, akákoľvek jeho súčasť alebo príslušenstvo (napr. dokumentácia k Tovaru a pod.) považuje za autorské dielo podľa zákona č. 185/2015 Z. z. Autorský zákon (ďalej len ako „**Autorský zákon**“) udeľuje Predávajúci Kupujúcemu bezodplatne spolu s odovzdaním Tovaru nevýhradnú, neodvolateľnú, časovo, vecne a miestne neobmedzenú licenciu k Tovaru, jeho súčasti alebo príslušenstvu na všetky spôsoby použitia diela podľa § 19 ods. 4 písm. a) až d) Autorského zákona.
2. Kupujúci, ako nadobúdateľ licencie, je oprávnený udeliť tretej osobe súhlas na použitie Tovaru, jeho súčasti alebo príslušenstva v celom rozsahu licencie podľa tohto článku s čím Predávajúci týmto vyslovuje svoj predchádzajúci súhlas v zmysle § 72 Autorského zákona.
3. Predávajúci sa podpisom tejto Zmluvy zaväzuje, že najneskôr ku dňu odovzdania Tovaru bude mať vysporiadané autorské právo v zmysle Autorského zákona ku všetkým zložkám, ktoré sú alebo budú súčasťou Tovaru alebo príslušenstvom Tovaru podľa tejto Zmluvy a bude disponovať potrebnými oprávneniami a/alebo licenciami na ich užívanie a poskytovanie a následne užívanie Kupujúcim v zmysle požiadaviek a v rozsahu podľa tejto Zmluvy. V prípade, ak Predávajúci túto povinnosť nesplní, má Kupujúci nárok na zmluvnú pokutu podľa tejto Zmluvy a zároveň je Kupujúci oprávnený odstúpiť od tejto Zmluvy.
4. Predávajúci v celom rozsahu zodpovedá, ak Tovar, jeho súčasť alebo príslušenstvo porušuje autorské práva iných osôb. V prípade porušenia autorských práv iných osôb je Predávajúci povinný uspokojiť nároky iných osôb za Kupujúceho a to vrátane nákladov spojených s právnou ochranou a obranou. Rovnako Predávajúci zodpovedá za škodu, ktorá vznikne Kupujúcemu, ak používaním Tovaru alebo jeho časti dôjde k porušeniu autorských práv iných osôb.
5. Kupujúci je povinný oznámiť Predávajúcemu uplatnenie nárokov z práva duševného vlastníctva v súvislosti s touto Zmluvou treťou osobou. Predávajúci je povinný do 5 kalendárnych dní poskytnúť Kupujúcemu všetku súčinnosť pri ochrane práv Kupujúceho.
6. V prípade, ak bude Kupujúcemu na základe právoplatného rozhodnutia súdu zabránené používať Tovar, jeho súčasť alebo príslušenstvo z dôvodu porušenia autorských práv, zaväzuje sa Predávajúci obstarať pre Kupujúceho osobu oprávnenie Tovar, jeho súčasť alebo príslušenstvo znova používať, prípadne sa Predávajúci zaväzuje vykonať úpravu Tovaru, jeho súčasti alebo príslušenstva tak, aby bol spôsobilý na používanie Kupujúcim a neporušoval autorské práva tretích osôb a to bezodkladne.
7. Udelenie licencie podľa tejto Zmluvy nie je možné zo strany Predávajúceho jednostranne odvolať alebo zrušiť, a to ani po ukončení trvania tejto Zmluvy.

**Článok VIII**

**Zmluvné pokuty**

1. V prípade omeškania Predávajúceho s dodaním Tovaru alebo jeho časti podľa článku III ods. 3 tejto Zmluvy, je Kupujúci oprávnený účtovať Predávajúcemu zmluvnú pokutu vo výške 0,5% z Kúpnej ceny za každý aj začatý deň omeškania.
2. Ak Predávajúci nedodá Tovar v súlade so špecifikáciou podľa Prílohy č. 1 a Kupujúci odmietne prevzatie Tovaru v súlade s článkom III ods. 11 tejto Zmluvy, je Kupujúci oprávnený účtovať Predávajúcemu zmluvnú pokutu vo výške 10 % z Kúpnej ceny dodávaného Tovaru.
3. Ak Predávajúci neodstráni vadu Tovaru alebo jeho časti alebo nedodá Tovar alebo jeho časť v lehote podľa článku IV ods. 7 písm. b) a c) tejto Zmluvy, je Kupujúci oprávnený účtovať Predávajúcemu zmluvnú pokutu vo výške 0,5% z hodnoty vadného Tovaru alebo jeho časti za každý deň omeškania, a to za každú vadu samostatne.
4. V prípade omeškania Kupujúceho s platbou za Tovar je Kupujúci oprávnený účtovať Predávajúcemu zmluvnú pokutu vo výške 0,5% z Kúpnej ceny za každý aj začatý deň omeškania.
5. V prípade, ak sa ktorékoľvek z vyhlásení Predávajúceho podľa článku VI tejto Zmluvy ukáže ako nepravdivé a Kupujúcemu bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia Tovaru prostredníctvom Predávajúcim nelegálne zamestnávaných osôb, je Kupujúci oprávnený účtovať Predávajúcemu zmluvnú pokutu vo výške 130% výšky sankcie uloženej Kupujúcemu.
6. V prípade, ak Kupujúcemu vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Kupujúcemu nárok na zmluvnú pokutu voči Predávajúcemu vo výške 130 % výšky daňovej povinnosti, ktorá takto Kupujúcemu vznikla.
7. Každá zmluvná pokuta podľa tohto článku Zmluvy je splatná do 15 dní odo dňa jej uplatnenia u Predávajúceho.
8. Všetky zmluvné pokuty je Kupujúci oprávnený započítať s existujúcim alebo budúcim záväzkom voči Predávajúcemu, a to aj z iného existujúceho alebo budúceho zmluvného vzťahu.
9. Zaplatenie zmluvnej pokuty nemá vplyv na nárok Kupujúceho na náhradu škody, ktorá mu vznikla porušením zmluvnej povinnosti zo strany Predávajúceho zabezpečenej zmluvnou pokutou.
10. Zaplatenie zmluvnej pokuty a/alebo náhrady škody nezbavuje Predávajúceho povinnosti zabezpečenej zmluvnou pokutou.
11. Sankcie za porušenie povinností Zmluvných strán budú predmetom samostatnej penalizačnej faktúry.

**Článok IX**

**Doručovanie**

1. Zmluvné strany sa dohodli, že písomnosť podľa tejto Zmluvy je možné doručovať:
2. elektronicky,
3. osobne,
4. poštou,
5. kuriérom.
6. Pre doručovanie sa použijú adresy Zmluvných strán uvedené v záhlaví tejto Zmluvy. V prípade akejkoľvek zmeny adresy určenej na doručovanie písomnosti na základe tejto Zmluvy sa Zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú Zmluvnú stranu; v takomto prípade je pre doručovanie rozhodujúca nová adresa, riadne oznámená druhej Zmluvnej strane.
7. Zmluvné strany sa dohodli, že písomnosť sa na účely tejto Zmluvy považuje za doručenú dňom jej prevzatia Zmluvnou stranou, ktorej je adresovaná alebo dňom odmietnutia jej prevzatia Zmluvnou stranou, ktorej je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel.

**Článok X**

**Opcia**

1. Kupujúci si vyhradzuje právo na kúpu ďalšieho Tovaru v špecifikácii podľa Prílohy č. 1 tejto Zmluvy, a to na základe písomného oznámenia Kupujúceho o uplatnení opcie Predávajúcemu. Kupujúci môže na základe tohto ustanovenia Zmluvy nadobudnúť Tovar v maximálnom dodatočnom množstve 6 ks kvetináčov Valec 1400x800. Termín, miesto a spôsob dodania ďalšieho Tovaru sa bude riadiť článkom III tejto Zmluvy. Kúpna cena tovaru je uvedená v Prílohe   
   č. 2 tejto Zmluvy. Kupujúci nie je povinný uplatniť opciu podľa tohto ustanovenia Zmluvy.
2. Práva a povinnosti Zmluvných strán pri uplatnení opcie podľa tohto článku Zmluvy sa riadia ostatnými ustanoveniami tejto Zmluvy a príslušnými právnymi predpismi.

**Článok XI**

**Zánik Zmluvy**

1. Táto Zmluva zaniká splnením záväzkov Zmluvných strán, dohodou Zmluvných strán alebo odstúpením od tejto Zmluvy oprávnenou Zmluvnou stranou.
2. Kupujúci, okrem dôvodov na odstúpenie podľa Obchodného zákonníka, môže odstúpiť od tejto Zmluvy z nasledovných dôvodov na strane Predávajúceho:
3. ak má akýkoľvek dodaný Tovar alebo jeho časť právne vady,
4. ak Predávajúci nedodá Tovar v množstve, kvalite, vyhotovení a s vlastnosťami, ktoré určuje táto Zmluva,
5. ak je Predávajúci v omeškaní s dodaním Tovaru v dohodnutom čase podľa tejto Zmluvy,
6. ak Predávajúci neodstráni vady Tovaru ani v dodatočne poskytnutej lehote zo strany Kupujúceho,
7. ak Predávajúci nedodrží povinnosť uvedenú v článku V ods. 4 tejto Zmluvy;
8. z dôvodov uvedených v § 19 ZVO.
9. Predávajúci, okrem dôvodov na odstúpenie podľa Obchodného zákonníka, môže odstúpiť od tejto Zmluvy, ak je Kupujúci v omeškaní s plnením si svojich peňažných záväzkov podľa tejto Zmluvy o viac ako 30 dní.
10. Bezohľadu na vôľu Zmluvných strán, k ukončeniu tejto Zmluvy dôjde tiež:
11. dňom právoplatnosti rozhodnutia príslušného súdu, ktorým súd vyhlási konkurz na majetok Predávajúceho,
12. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Predávajúceho pre nedostatok majetku,
13. dňom právoplatnosti rozhodnutia príslušného súdu, ktorým súd povolí reštrukturalizáciu Predávajúceho,
14. Predávajúci ako obchodná spoločnosť bude zrušený bez likvidácie alebo Predávajúci ako obchodná spoločnosť vstúpi do likvidácie,
15. zánikomPredávajúcehobez právneho nástupcu.
16. Odstúpenie od Zmluvy je účinné dňom doručenia písomného oznámenia o odstúpení druhej Zmluvnej strane.
17. Odstúpenie od Zmluvy bez ohľadu na Zmluvnú stranu, ktorá od Zmluvy odstúpila, sa netýka práva odstupujúcej Zmluvnej strany na zaplatenie zmluvnej pokuty a náhrady škody spôsobenej porušením zmluvnej povinnosti, zodpovednosti za vady a plynutia záručnej doby a ustanoveniam o licencii.

**Článok XII**

**Záverečné ustanovenia**

1. Zmluva nadobúda platnosť dňom jej podpísania obidvoma Zmluvnými stranami a účinnosť dňom nasledujúcim po dni jej zverejnenia na webovom sídle Kupujúceho podľa § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zverejnenie zabezpečuje Kupujúci.
2. Táto Zmluva môže byť menená výlučne formou písomných a očíslovaných dodatkov, podpísaných oboma Zmluvnými stranami a v súlade s § 18 ZVO.
3. Tie práva a povinnosti, ktoré nie sú výslovne upravené touto Zmluvou sa spravujú príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákonom č. 40/1964 Zb. Občiansky zákonník v znení neskorších predpisov ako aj inými všeobecne záväznými právnymi predpismi.
4. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú bezodkladne písomným dodatkom nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanoveniu a účelu tejto Zmluvy. Do doby uzavretia písomného dodatku platí zodpovedajúca úprava všeobecne záväzných právnych predpisov.
5. Predávajúci nie je oprávnený previesť práva a povinnosti vyplývajúce z tejto Zmluvy na tretiu osobu, a ani jednostranne započítať vzájomné pohľadávky vyplývajúce z tejto Zmluvy bez predchádzajúceho písomného súhlasu Kupujúceho.
6. Akékoľvek spory a nároky vyplývajúce z tejto Zmluvy alebo s ňou súvisiace sa budú riešiť predovšetkým rokovaním a dohodou Zmluvných strán v dobrej viere a s dobrým úmyslom. Zmluvné strany sa dohodli, že v prípade, ak akékoľvek spory alebo nároky vyplývajúce z tejto Zmluvy alebo s ňou súvisiace nevyriešia dohodou, rozhodne o nich vecne a miestne príslušný súd.
7. Táto Zmluva je vyhotovená v 4 originálnych rovnopisoch, pričom Predávajúci dostane jedno (1) vyhotovenie a Kupujúci tri (3) vyhotovenia.
8. Zmluvné strany vyhlasujú, že si túto Zmluvu prečítali, vzájomne vysvetlili, jej obsahu porozumeli a na znak súhlasu s ňou ju slobodne, vážne, dobrovoľne, s určitosťou, nie v tiesni a za nápadne nevýhodných podmienok vlastnoručne podpísali, a sú si plne vedomí následkov z nej vyplývajúcich.
9. Neoddeliteľnou súčasťou tejto Zmluvy sú nasledovné prílohy:

Príloha č. 1 – Špecifikácia predmetu Zmluvy

Príloha č. 2 – Cenová kalkulácia

Príloha č. 3 – Zoznam subdodávateľov

Predávajúci

V Bratislave

................................................................

Kupujúci

V Bratislave

................................................................

Ing. Tatiana Kratochvílová

prvá námestníčka primátora

**Príloha č. 1**

**Špecifikácia predmetu Zmluvy**

**Príloha č. 2**

**Cenová kalkulácia**

**Príloha č. 3**

**Zoznam subdodávateľov**

**Údaje o všetkých známych subdodávateľoch**

**na predmet ZMLUVY**

**v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Predmet zmluvy: .............................**

|  |  |  |  |  |  |
| --- | --- | --- | --- | --- | --- |
| Por. č. | Subdodávateľ | Identifikačné číslo, ak nebolo pridelené identifikačné číslo | Hodnota plnenia vyjadrená v percentách  (%) k ponukovej cene | Osoba oprávnená konať za subdodávateľa (meno a priezvisko, funkcia) | Predmet subdodávky |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ........................ dňa ................................

..........................................................................

pečiatka a podpis uchádzača

alebo osoby oprávnenej konať za uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky.

Percentuálny podiel je z celkovej ceny tovaru  s DPH.

Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú  bude vykonávať;

Vysvetlenie

***Úspešný uchádzač/Zhotoviteľ*  pri uzatváraní zmluvy vyplní súvisiaci formulár -*Údaje o všetkých známych subdodávateľoch na predmet zmluvy.***